ตอนแรกว่าจะกินร้านก๊วยเตี๋ยวร้านประจำ แต่ปิดทั้ง2ร้าน ขับรถผ่านเห็นป้าย speed boat แถวหน้ากองสลาก เลยเลี้ยวเข้าไปซะหน่อยทางเข้าหาไม่ยาก มีป้ายบอกตลอดไม่ต้องกลัวหลง 

หน้าร้านเป็นเหมือนร้านก๊วยเตี๋ยวหน้าบ้าน วันที่ไปร้อนมาก (ที่ร้านไม่มีแอร์เนื่องจากเป็นแบบโอเพน) คนขายกันเอง ร้านสะอาดน่านั่ง เมนูน่าจะมีแต่ก๊วยเตี๋ยวเรือนะ ราคาชามละ35บาท ตอนที่ไปลูกค้ามีบ้างประปราย น่าจะเป็นคนในชุมชนเอง

รสชาติอร่อยค่ะ หมูสดไม่เหม็นคาว รสปรุงมากลางๆ ใครชอบจัดต้องปรุงเพิ่ม เพิ่มเติมหากน้ำซุปเข้มข้มกว่านี้จะดีมาก ปริมาณกับราคาคุ้มค่าน่ามาลอง ใครอยู่ใกล้เคียงมาช่วยอุดหนุนร้านก๊วยเตี๋ยวเรือน้องใหม่ย่านสนามบินน้ำนะคะ